Ehdokasturnaus 2022

Ehdokasturnaus 2022 () oli kahdeksan huippupelaajan shakkiturnaus, jonka voittaja etenee vuoden 2023 MM-otteluun hallitsevan maailmanmestarin Magnus Carlsenin haastajaksi. Ehdokasturnaus järjestettiin Espanjan pääkaupungissa Madridissa 16. kesäkuuta – 5. heinäkuuta 2022. Turnauksessa kukin pelaaja pelasi jokaista muuta pelaajaa vastaan kahdesti, kerran valkeilla ja kerran mustilla nappuloilla.

Ehdokasturnauksessa pelasivat Ding Liren (2806), Alireza Firouzja (2793), Fabiano Caruana (2783), Jan Nepomnjaštši (2766), Richárd Rapport (2764), Hikaru Nakamura (2760), Teymur Rəcəbov (2753) ja Jan-Krzysztof Duda (2750). Turnauksen voitti toista kertaa peräkkäin Nepomnjaštši kaikkien aikojen ennätyspisteillä 9,5/14.

Hallitseva maailmanmestari Carlsen sanoi jo huhtikuussa ennen ehdokasturnausta, ettei todennäköisesti puolusta mestaruuttaan vuonna 2023 ehdokasturnauksen voittajaa vastaan. Heinäkuussa hän vahvisti päätöksensä motivaatiopulaan vedoten. Näin ollen MM-ottelu pelataan Nepomnjaštšin ja toiseksi sijoittuneen Ding Lirenin välillä.

 Pelaajat 
Ehdokasturnauksen kahdeksan pelaajaa olivat:

 Pelaaja Millä perusteella mukana Ikä Elo-luku Sijoitus maailmanlistalla (kesäkuussa 2022) Jan Nepomnjaštši Vuoden 2021 maailmanmestaruusottelun häviäjä 31 2766 7.  Teymur Rəcəbov FIDEn myöntämä villi kortti (vetäytyi edellisestä ehdokasturnauksesta COVID-19-pandemiaan vedoten) 35 2753 13.  Jan-Krzysztof Duda (voittaja) Vuoden 2021 maailmancupin kaksi parasta 24 2750 16. Sergei Karjakin (toinen) 32 2747 17.  Alireza Firouzja (voittaja) FIDE Grand Swiss 2021 -turnauksen kaksi parasta 19 2793 3.  Fabiano Caruana (toinen) 29 2783 4.  Hikaru Nakamura (voittaja) FIDE Grand Prix 2022 -turnausten kaksi parasta 34 2760 11.  Richárd Rapport (toinen) 26 2764 8.  Ding Liren (valittiin Karjakinin tilalle) Korkein vahvuusluku toukokuussa 2022 (maailmanlistan toinen) 29 2806 2.

Venäläinen Sergei Karjakin saavutti paikan ehdokasturnauksessa sijoituttuaan toiseksi shakin maailmancupissa 2021, mutta maaliskuussa 2022 Maailman shakkiliitto FIDE langetti Karjakinille kuuden kuukauden kilpailukiellon hänen kannatettuaan julkisesti Venäjän hyökkäystä Ukrainaan. Sääntöjen mukaan Karjakinin tilalle ehdokasturnaukseen pääsi toukokuun maailmanlistan ylin pelaaja, joka oli pelannut vähintään 30 pisteytettyä turnauspeliä viimeisen vuoden aikana. Huhtikuun maailmanlistan kolmannella sijalla heti Carlsenin ja Firouzjan jälkeen oli kiinalainen Ding Liren vahvuusluvulla 2799, mutta hän oli pelannut viimeisen vuoden aikana vain neljä peliä. Ding kuitenkin sai tarvittavan määrän pelejä kasaan Kiinan shakkiliiton järjestettyä hänelle toukokuussa kolme turnausta, joissa hän pelasi yhteensä 28 peliä ja nousi maailmanlistalla Firouzjan ohi.

 Tulokset 
 Nro  Pelaaja  Pisteet    Voitot 1  Jan Nepomnjaštši  9,5 / 14  62  5 2   Ding Liren  8 / 14  52  4 3   Teymur Rəcəbov  7,5 / 14  52  3 4   Hikaru Nakamura  7,5 / 14  50,25  4 5   Fabiano Caruana  6,5 / 14  46,5  3 6   Alireza Firouzja    6 / 14  39,5  2 7   Jan-Krzysztof Duda  5,5 / 14  38,5  1 8   Richárd Rapport  5,5 / 14  37,75  1

 Huomautukset 

 Lähteet 

 Aiheesta muualla 
 Turnauksen virallinen sivusto 
 Chess.comin turnausseuranta
 Lichessin turnausseuranta

Luokka:Shakkiturnaukset
Luokka:Madridin urheilu
Luokka:Vuoden 2022 urheilu